CELEX: 22022D0473
Language: fi
Date: 2022-03-03 00:00:00
Title: Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen 8 artiklan 1 kohdan q alakohdalla perustetun kalastuksen erityiskomitean päätös N:o 1/2022, annettu 3 päivänä maaliskuuta 2022, kalastustyöryhmän perustamisesta [2022/473]

25.3.2022   
               
               
                  FI
               
               
                  Euroopan unionin virallinen lehti
               
               
                  L 99/1
               
            
         EUROOPAN UNIONIN JA EUROOPAN ATOMIENERGIAYHTEISÖN SEKÄ ISON-BRITANNIAN JA POHJOIS-IRLANNIN YHDISTYNEEN KUNINGASKUNNAN VÄLISEN KAUPPA- JA YHTEISTYÖSOPIMUKSEN 8 ARTIKLAN 1 KOHDAN Q ALAKOHDALLA PERUSTETUN KALASTUKSEN ERITYISKOMITEAN PÄÄTÖS N:o 1/2022,
         annettu 3 päivänä maaliskuuta 2022,
         kalastustyöryhmän perustamisesta [2022/473]
         KALASTUKSEN ERITYISKOMITEA, joka
         ottaa huomioon Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen, jäljempänä ’sopimus’, ja erityisesti sen 8 artiklan 4 kohdan f alakohdan,
         sekä katsoo seuraavaa:
         
                     (1)
                  
                  
                     Sopimus tuli voimaan 1 päivänä toukokuuta 2021.
                  
               
                     (2)
                  
                  
                     Sopimuksen toisen osan viidennessä otsakkeessa (493–511 artikla), erityisesti 494 artiklan 1 kohdassa ja 508 artiklassa, määrätään unionin ja Yhdistyneen kuningaskunnan välisestä yhteistyöstä kalastuksen alalla.
                  
               
                     (3)
                  
                  
                     Sopimuksen 8 artiklan 1 kohdan q alakohdalla perustetaan kalastuksen erityiskomitea, joka käsittelee sopimuksen toisen osan viidennen otsakkeen soveltamisalaan kuuluvia asioita.
                  
               
                     (4)
                  
                  
                     Sopimuksen 508 artiklassa vahvistetaan ei-tyhjentävästi kalastuksen erityiskomitean tehtävät ja toimivaltuudet.
                  
               
                     (5)
                  
                  
                     Sopimuksen 9 artiklan 3 kohdan nojalla työryhmä muodostetaan unionin ja Yhdistyneen kuningaskunnan edustajista ja sen puheenjohtajina toimivat unionin edustaja ja Yhdistyneen kuningaskunnan edustaja.
                  
               
                     (6)
                  
                  
                     Sopimuksen 9 artiklan 4 kohdan mukaan työryhmä vahvistaa oman työjärjestyksensä, kokousaikataulunsa ja asialistansa yhteisellä suostumuksella.
                  
               
                     (7)
                  
                  
                     Sopimuksen ja erityisesti sen 2 osan viidennen otsakkeen tehokkaan täytäntöönpanon varmistamiseksi on tarpeen, että kalastusta koskevia asiantuntijavuoropuheluja käydään säännöllisin väliajoin koko vuoden ajan, myös lyhyellä varoitusajalla.
                  
               
                     (8)
                  
                  
                     On aiheellista, että kalastuksen erityiskomitea perustaa valvonnassaan toimivan kalastustyöryhmän, jäljempänä ’työryhmä’. Työryhmän olisi vahvistettava työjärjestyksensä. Sen olisi raportoitava toiminnastaan säännöllisesti kalastuksen erityiskomitealle,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Perustetaan kalastustyöryhmä.
            
         
         
            2 artikla
            
               1.   Työryhmä kokoontuu, jos puheenjohtajat niin päättävät yhteisellä suostumuksella.
            
            
               2.   Se raportoi säännöllisesti kalastuksen erityiskomitealle kokoustensa tuloksista ja päätelmistä.
            
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä ja Lontoossa 3 päivänä maaliskuuta 2022.
            
               
                  Kalastuksen erityiskomitea
               
               
                  Puheenjohtajat
               
               Yhdistyneen kuningaskunnan puolesta Mike ROWE
               uroopan unionin puolesta PAARDEKOOPER